ኢትዮጵያና የፑንትላንድ መስተዳዳር በተለያዩ መስኮች ተባብሮ ለመስራት ፍላጎት እንዳላቸው ገለጹ
– ኢትዮጵያና የፑንትላንድ መስተዳዳር በተለያዩ መስኮች ተባብሮ ለመስራት ፍላጎት እንዳላቸው ገለጹ።የፑንትላንድ መስተዳዳር ፕሬዝዳንት አብዲዌሊ ሞሐመድ አሊ ከውጭ ጉዳይ ሚኒስትር ዶክተር ቴዋድሮስ አድሃኖም ጋር አዲስ አበባ ውስጥ መክረዋል።ሁለቱ ባለስልጣናት በወደብ፣በቀንድ ከብትና በድንበር ንግድ በጋራ ለመስራት ተስማምተዋል።የውጭ ጉዳይ ሚኒስትር ዶክተር ቴድሮስ አድሃኖም እና ፕሬዝዳንት አብዲዌሊ ሞሐመድ በሰላምና ጸጥታ፣በድንበር አካባቢ የሚታዩ ችግሮችን በጋራ ለመቆጣጠርና ኢኮኖሚያዊና ማህበራዊ ግንኙነታቸውን  ማሳደግ በሚቻልበት ጉዳይ ላይም መክረዋል።ፕሬዝዳንት አብዲዌሊ ኢትዮጵያ ተማሪዎችንና የጸጥታ ሃይሎችን በማሰልጠን ረገድ ለፑንትላንድ የሚቻላትን ድጋፍ እንድታደርግ መጠየቃቸውን የሁለቱን ባለስልጣናት ወይይት የተከታተሉት የውጭ ጉዳይ ሚኒስቴር ቃል አቀባይ አምባሳደር ዲና ሙፍቲ ለጋዜጠኞች ተናግረዋል።